**Bod č. 2 Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 09. septembra 2016

**Informácia**

**o vybavení interpelácií poslancov Zastupiteľstva Bratislavského samosprávneho kraja zo dňa 24.06.2016**

Materiál predkladá: Materiál obsahuje:

MUDr. Valerián Potičný, MPH 1. Návrh uznesenia

riaditeľ Úradu Bratislavského 2. Dôvodová správa

samosprávneho kraja 3. Príloha č. 1 - 3

Zodpovedná:

PaedDr. Barbora Oráčová, PhD.

riaditeľka kancelárie predsedu

Spracovatelia:

Mgr. Jana Vaculová

vedúca Organizačného oddelenia KP

Mgr. Diana Kovačovská

referentka Organizačného oddelenia KP

Bratislava

September 2016

Návrh uznesenia

**UZNESENIE č. ........... / 2016**

zo dňa 09. 09. 2016

Zastupiteľstvo Bratislavského samosprávneho kraja po prerokovaní materiálu

**berie na vedomie**

informáciu o vybavení interpelácií poslancov Zastupiteľstva Bratislavského samosprávneho kraja zo dňa 24.06.2016

**INFORMÁCIA O VYBAVENÍ INTERPELÁCIÍ POSLANCOV ZASTUPITEĽSTVA BRATISLAVSKÉHO SAMOSPRÁVNEHO KRAJA**

**ZO DŇA 24.06.2016**

**1. Interpelácia poslankyne Ing. Ildikó Virágovej**

Interpelovaný:

MUDr. Valerián Potičný, MPH.

Predmet interpelácie:

Zmluva medzi BSK a nadáciou Cvernovka

Text interpelácie:

Chcela by som sa opýtať, ako budú v zmluve ošetrené havarijné stavy? Budeme to odstraňovať na vlastné náklady? Kto bude platiť daň z nehnuteľnosti?

Vybavenie interpelácie:

Príloha č. 1 – List zo dňa 20.07.2016

**2. Interpelácia poslankyne Ing. arch. Mgr. Art. Eleny Pätoprstej**

Interpelovaný:

MUDr. Valerián Potičný, MPH.

Predmet interpelácie:

Preskúmanie výsledkov a efektivity e-aukcií od ich zavedenia na BSK

Text interpelácie:

Prosím o údaje v excel. tabuľke:

1. Zoznam všetkých e-aukcií, vrátane úvodnej sumy zo začiatku aukcie a záverečnej najnižšej ponuky
2. Zoznam e-aukcií, ktorým predchádzalo otváranie obálok s uvedenou najvyššou ponukou po otvorení obálok; s vysúťaženou konečnou sumou v elektronickej aukcii k danej súťaži

Vybavenie interpelácie:

Príloha č. 2 – List zo dňa 20.07.2016

**3. Interpelácia poslankyne Ing. arch. Mgr. Art. Eleny Pätoprstej**

Interpelovaný:

MUDr. Valerián Potičný, MPH.

Predmet interpelácie:

Nezávislá právna analýza k „nevypovedateľnej“ zmluve č. 2009/394/KUL

Text interpelácie:

Právna analýza, ktorú robila nezávislá právna kancelária o nevypovedateľnosti zmluvy č. 2009/394/KUL medzi BSK a TOWER STAGE, Pribinova 25, vo veci Divadla LUDUS na Pribinovej 25.

Vybavenie interpelácie:

Príloha č. 3 – List zo dňa 20.07.2016



Číslo záznamu : /2016 - PRA

**I n t e r n ý l i s t**

Úradu Bratislavského samosprávneho kraja

Od: Pre:

JUDr. Matúš Šaray MUDr. V. Potičný, MPH

vedúci právneho oddelenia riaditeľ Úradu BSK

Spracoval: Mgr. Korčáková

Bratislava 14.07.2016

**Vec : Návrh odpovede na interpeláciu p. poslankyne Ildikó Virágovej zo dňa 24.06.2016.**

Vážený pán riaditeľ,

právne oddelenie vám predkladá návrh odpovede na interpeláciu p. poslankyne I. Virágovej, týkajúcej sa Nájomnej zmluvy s Nadáciou Cvernovka.

Návrh odpovede:

Vážená pani poslankyňa,

v súvislosti s vašou interpeláciou, týkajúcou sa Nájomnej zmluvy, uzatváranej s Nadáciou Cvernovka, konkrétne ustanovení upravujúcich havarijné stavy a dane z nehnuteľností uvádzame nasledovné.

V zmysle čl. 5 nájomnej zmluvy je nájomné upravené nasledovne:

* Nájomné za Budovu internátu je 1,- € /ročne za prvý rok nájmu.
* Nájomné za Pozemky prislúchajúce k Budove Internátu je spolu 1,-€
* Nájomné za Budovu školy je 60 000,- €/ročne a **sumy zodpovedajúcej dani z nehnuteľnosti**, ktorá bude správcom dane predpísaná Prenajímateľovi.
* Nájomné za Pozemky prislúchajúce k Budove školy a Iné stavby je spolu 1,- €/ročne a **sumy zodpovedajúcej dani z nehnuteľnosti**, ktorá bude správcom dane predpísaná Prenajímateľovi.

Vzhľadom na dočasný režim nájmu budovy internátu,(a k nemu prislúchajúcich pozemkov) daň z nehnuteľnosti z internátu bude počas prvého roka nájmu záväzkom BSK, v prípade predloženia projektu v súlade s uznesením Zastupiteľstva BSK č. 51/2016, jeho schválenia a teda predĺženia doby nájmu internátu na 25 rokov (tak ako je to u budovy školy), prejde záväzok uhrádzať daň z nehnuteľnosti z budovy internátu a prislúchajúcich pozemkov na Nadáciu Cvernovka.

V zmysle čl. 8 nájomnej zmluvy je nájomca oprávnený a povinný zabezpečovať na vlastné náklady správu, bežnú a drobnú údržbu Predmetu nájmu, bežné a drobné opravy, a/alebo úpravy Predmetu nájmu, aj opravy, úpravy, rekonštrukcie a modernizácie Predmetu nájmu (vrátane akýchkoľvek skúšok, kontrol, revíznych správ a pod.) na vlastné náklady tak, aby bola zabezpečená prevádzkyschopnosť a užívaniaschopnosť Predmetu nájmu na účel podľa bodu 3.2 nájomnej zmluvy počas celej Doby nájmu.

Pod tieto činnosti možno zahrnúť aj prípad havárie.

S pozdravom

JUDr. Matúš Šaray, v. r.

vedúci právneho oddelenia







