**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

09. septembra 2016

**Návrh**

**na schválenie vstupu Bratislavského samosprávneho kraja do projektu „Rekonštrukcia a investičná podpora Centra odborného vzdelávania a prípravy pre oblasť elektrotechniky a informačných technológií, Hlinická 1, Bratislava“**

**v rámci Integrovaného regionálneho operačného programu 2014 - 2020**

Materiál predkladajú: Materiál obsahuje:

RNDr. Martin Zaťovič1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

Zodpovedný:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Spracovatelia:

Ing. Alexandra Jurčíková

vedúca Oddelenia stratégie a územného rozvoja

Ing. Ján Kollár

zástupca vedúceho Oddelenia riadenia projektov

Ing. Lukáš Repáň

referent Oddelenia riadenia projektov

Mgr. Martin Hakel, BA

vedúci Oddelenia stratégie a územného rozvoja

Ing. Martin Bezek

referent Oddelenia stratégie a územného rozvoja

Bratislava

september 2016

Návrh uznesenia

**UZNESENIE č. ........... / 2016**

zo dňa 09.09. 2016

Zastupiteľstvo Bratislavského samosprávneho kraja po prerokovaní materiálu

**A. schvaľuje**

**A.1** predloženie projektového zámeru v rámci Integrovaného regionálneho operačného programu 2014-2020, Prioritná os č.2, „Ľahší prístup k efektívnym a kvalitnejším verejným službám“ za účelom realizácie projektu „Rekonštrukcia a investičná podpora COVP Hlinícka 1“, ktorého ciele sú v súlade s platným územným plánom BSK a platným Programom hospodárskeho rozvoja a sociálneho rozvoja Bratislavského samosprávneho kraja na roky 2014-2020;

**A.2** zabezpečenie realizácie projektu Bratislavským samosprávnym krajom v súlade s podmienkami poskytnutia pomoci;

**A.3** zabezpečenie finančných prostriedkov na spolufinancovanie realizovaného projektu vo výške 300 000,00 EUR

**B. ukladá**

riaditeľovi Úradu Bratislavského samosprávneho kraja:

**B.1** zabezpečiť vyčlenenie finančných prostriedkov na realizáciu projektu „Rekonštrukcia a investičná podpora COVP Hlinícka 1“ v rámci Integrovaného regionálneho operačného programu 2014–2020, v rozpočte BSK na roky 2017–2019 vo výške 2 200 000,00 EUR, spolufinancovaného z Európskeho fondu regionálneho rozvoja pri vlastnom spolufinancovaní vo výške 300 000,00 EUR, z toho povinné spolufinancovanie 5% v hodnote 100 000,00 EUR a iné vlastné zdroje v hodnote 200 000,00 EUR.

T: 31.12. 2016

**D ô v o d o v á s p r á v a**

Bratislavský samosprávny kraj (ďalej len „BSK“) na základe schváleného materiálu: Plnenie Akčného plánu Úradu Bratislavského samosprávneho kraja (ďalej len „Akčný plán BSK“) pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020, Uznesenie č. 17/2016 zo zasadnutia Zastupiteľstva Bratislavského samosprávneho kraja zo dňa 19.02.2016 plánuje predložiť po vyhlásení výzvy z Integrovaného regionálneho operačného programu 2014–2020 (ďalej len „IROP“) projektový zámer k projektu č. OŠMaŠ\_1 **„Rekonštrukcia a investičná podpora Centra odborného vzdelávania a prípravy pre oblasť elektrotechniky a informačných technológií, Hlinická 1, Bratislava“**. Projekt bol pripravený v súlade s podmienkami IROP a kľúčovými krokmi implementácie Akčného plánu BSK. **V spolupráci s Odborom školstva, mládeže a športu a Strednou odbornou školou Farského 9, bol pripravený ideový zámer pre projekty rozvoja Centier odborného vzdelávania a prípravy (ďalej len „COVP“).** Ideový zámer popísal proces prípravy a realizácie projektov, zhrnul súčasný stav a analyzoval možnosti financovania.

Následne bol spracovaný projektový zámer Centrum odborného vzdelávania a prípravy pre oblasť elektrotechniky a informačných technológií v Strednej odbornej škole, Hlinícka 1 v Bratislave[[1]](#footnote-1) (ďalej len „COVP Hlinícka 1“), ktorého zriadenie bolo schválené Zastupiteľstvom BSK z dňa 25.05. 2012, Uznesenie č. 45/2012. Projektový zámerako nasledujúci kľúčový krok implementácie Akčného plánu BSK popísal investičné potreby rozvoja COVP Hlinícka 1. Dôvodom vypracovania projektového zámeru bola potreba vytvorenia konkrétnych požiadaviek nevyhnutných pre zhotovenie projektovej dokumentácie. Obsahom je vypracovanie realizačnej projektovej dokumentácia pre stavebné povolenie vybraných objektov COVP Hlinícka 1. Získanie právoplatného stavebného povolenia sa očakáva v septembri 2016.

IROP identifikoval potrebu rozvoja stredného odborného vzdelávania, ktoré bude vychádzať z reálnych potrieb pracovného trhu. V tomto duchu IROP realizuje investície najmä do vzdelávania, odbornej prípravy, ako aj zručnosti a celoživotného vzdelávania a zvýšenie počtu žiakov stredných odborných škôl na teoretickom aj praktickom vyučovaní, pričom investície sa majú realizovať s ohľadom na existujúce strategické dokumenty kraja (Program hospodárskeho rozvoja a sociálneho rozvoja Bratislavského samosprávneho kraj na roky 2014-2020, Regionálna integrovaná územná stratégia Bratislavského kraja na roky 2014-2020 a Regionálna stratégia výchovy a vzdelávania v SŠ v BSK na roky 2013–2018). Podmienkou vzniku Centra odborného vzdelávania a prípravy je splnenie podmienok Zákona č. 184/2009 Z. z. a spolupráca s príslušnou stavovskou organizáciou alebo profesijnou organizáciou.

V minimálnej miere by mal rozvoj stredného odborného vzdelávania v kontexte podpory IROP obsahovať nasledujúce zámery:

* posilnenie systému odborného vzdelávania a prípravy (OVP) a zvýšenie jeho atraktívnosti v kontexte celoživotného vzdelávania (CŽV),
* zlepšenie materiálno – technického vybavenia COVP,
* zníženie energetickej náročnosti budov COVP,
* zlepšenie podmienok pre uplatnenie absolventov na trhu práce,
* vytvorenie technických podmienok pre inkluzívne vzdelávanie,
* zvýšenie počtu žiakov zúčastňujúcich sa praktického vyučovania priamo u zamestnávateľa.

Na základe posúdenia skutkového stavu objektov Budova školy, Budova telocvične a Budova kuchyne, ktoré patria pod COVP Hlinícka 1, vzhľadom na charakter týchto objektov, požiadaviek školy, finančných možností a podmienok IROP sú predmetom projektu objekty Budova školy a Budova kuchyne.

Projekt COVP Hlinícka 1, Budova školy a Budova kuchyne pre získanie externých zdrojov financovania z IROP musí spĺňať podmienky prioritnej osi č.2: „Ľahší prístup k efektívnejším a kvalitnejším verejným službám“, investičnej priority č. 2.2: „Investovanie do vzdelania, školení a odbornej prípravy, zručností a celoživotného vzdelávania prostredníctvom vývoja vzdelávacej a výcvikovej infraštruktúry“ a musí prispievať k špecifickému cieľu 2.2.3: „Zvýšenie počtu žiakov stredných odborných škôl na praktickom vyučovaní“. Projekt zároveň prispieva k integrovanému cieľu Regionálnej integrovanej územnej stratégie Bratislavského kraja na roky 2014-2020 č. 4: „Nové zručnosti poskytované odvetvovo špecializovaným vzdelávaním“.

**Špecifické ciele projektu COVP Hlinícka 1:**

* nové vybavenie priestorov pre odborné vzdelávanie, prípravu a ďalšie vzdelávanie rešpektujúce nové technologické postupy v odvetví,
* zmena na energeticky efektívne centrá odborného vzdelávania a prípravy prispievajúc k zlepšeniu životného prostredia,
* zvýšenie počtu žiakov s lepšími kľúčovými kompetencií žiakov centier odborného vzdelávania a prípravy.

**Väzba na príslušné aktivity IROP:** vybavenie podobné súkromnému podnikateľskému prostrediu umožní profesionálnu pripravenosť žiakov pre budúcich zamestnávateľov v odvetví. Úspora finančných prostriedkov vďaka opatreniam energetickej efektívnosti vytvorí dodatočný kapitál pre ďalší dlhodobý rozvoj školy postavený na investíciách do materiálno-technického vybavenia odborných učební. Navyše, podpora zvýšenia energetickej efektívnosti pozitívne prispieva k zlepšeniu kvality životného prostredia.

**Hlavné aktivity projektu COVP Hlinícka 1:** obstaranie a modernizácia materiálno - technického vybavenia odborných pracovísk pre praktické vyučovanie, odborný výcvik, odbornú prax, celoživotné vzdelávanie, jazykových učební, odborných dielní, odborných učební, knižníc, prednáškových a vyučovacích miestností na stredných odborných školách, centrách odborného vzdelávania a prípravy, a s tým súvisiace stavebné úpravy.

Obstaranie a modernizácia materiálno-technického vybavenia internátov a s tým súvisiace stavebné úpravy vrátane prvkov inkluzívneho vzdelávania.

Prístavba, nadstavba, stavebné úpravy a rekonštrukcia vonkajších a vnútorných priestorov a areálov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania a školského hospodárstva, súvisiacich okrem iného aj so zabezpečením prvkov inkluzívneho vzdelávania a vybavenosťou pre širšiu komunitu centier odborného vzdelávania a prípravy.

Zvýšenie energetickej hospodárnosti budov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania, školských hospodárstiev vrátane internátov.

**Vizualizácia projektu**

 

Katastrálna mapa

Budova školy Budova kuchyne



**Ukazovateľ:** počet žiakov zapojených do odborného vzdelávania

Vďaka realizácii projektu COVP Hlinícka 1 budú podporené:

Stavebné práce na objekte Budova školy:

* výmena okien,
* zateplenie strechy a fasády,
* výmena podláh,
* rekonštrukcia/výmena inžinierských sieti (voda, kanalizácia, plyn, vykurovanie).

Stavebné práce na objekte Budova kuchyne:

* výmena okien,
* zateplenie strechy a fasády,
* výmena podláh,
* rekonštrukcia/výmena inžinierských sieti (voda, kanalizácia, plyn, vykurovanie, vzduchotechnika),
* výmena lapača tuku.

**Odbor/ dielňa strojového obrábania kovov vrátane Materiálno - technologického vybavenia:**

* hrotový univerzálny sústruh,
* univerzálna frézka,
* dookotoučova brúska,
* súsutružnicke a rezné náradie,
* dielenský stôl,
* stolová a príklepová vŕtačka,
* spájkovačka.

**Odbor/ dielňa základy elektroniky vrátane Materiálno - technologického vybavenia:**

* projektor s LCD technológiou,
* spájkovacia stanica,
* multimeter,
* osciloskop,
* generátor signálov.

**Odbor/ dielňa optického vlákna vrátane Materiálno - technologického vybavenia:**

* projektor s LCD technikou,
* elektrické projekčné plátno,
* meracie prístroje,
* stripovacie náradie,
* mikrovŕtačka,
* odsávačka cínu,
* digitálny multimeter.

**Odbor/ dielňa telekomunikačných zariadení vrátane Materiálno - technologického vybavenia:**

* univerzálny digitálny merací prístroj,
* mikrotelefónna skúšačka,
* merač izolácie,
* osciloskop,
* indukčná sonda na vyhľadávanie káblov,
* multifunkčný fotoaparát.

**Odbor/ dielňa silnoprúdovej techniky vrátane Materiálno - technologického vybavenia:**

* projektor s LCD technológiou,
* skladacia tabuľa profesional,
* merací, laboratórny a pracovný stôl,
* univerzálny multimeter,
* merač zemných odporov.

**Výstupy:** úspora CO2, podporená podlahová plocha, počet vybavených odborných učební, počet žiakov na COVP, počet vybavených kmeňových tried, podlahová plocha športovísk, počet miest podporených na internátoch.

**Organizačné a finančné zabezpečenie realizácie:**

personálne kapacity pre prípravu a realizáciu projektu sú riešené vytvorením multidisciplinárneho projektového tímu z organizačných zložiek Úradu BSK. Finančné zabezpečenie realizácie projektu je postavené na kombinovanom systéme financovania z nasledovných zdrojov: Európsky fond regionálneho rozvoja, Štátny rozpočet SR, vlastné zdroje Úradu BSK z programu 1.3 Programového rozpočtu Úradu BSK na roky 2017-2019. Rozpočet Bratislavského samosprávneho kraja na projekt je plánovaný vo výške 2 200 000,00 EUR, pri spolufinancovaní z vlastných zdrojov vo výške 300 000,00 EUR, z toho povinné spolufinancovanie 5% v hodnote 100 000,00 EUR a iné vlastné zdroje v hodnote 200 000,00 EUR. Vzhľadom na to, že sa aproximatívny rozpočet projektového zámeru nemôže výrazne líšiť od výkazu výmer v Žiadosti o nenávratný finančný príspevok, sú na krytie rozdielu použité iné vlastné zdroje Úradu BSK. Výška nenávratného finančného príspevku z Európskeho fondu regionálneho rozvoja predstavuje 1 000 000,00 EUR. Výška finančného príspevku zo štátneho rozpočtu SR predstavuje 900 000,00 EUR.

#### Súlad so strategickými dokumentmi BSK:

* Regionálna stratégia výchovy a vzdelávania v stredných školách v Bratislavskom samosprávnom kraji na roky 2013 – 2018,
* Program hospodárskeho rozvoja a sociálneho rozvoja Bratislavského samosprávneho kraja na roky 2014-2020,
* podpora celoživotného vzdelávania v súlade so zákonom č. 568/2009 o celoživotnom vzdelávaní v platnom znení,
* podporuje integrovaný prístup ako komplementárnu podporu aktivít z IROP a Operačného programu Ľudské zdroje, prípadné iných operačných programov,
* zákon č. 184/2009 o odbornom vzdelávaní a príprave v platnom znení,
* je v súlade s požiadavkami regionálneho trhu práce a konkurencieschopnosti regiónu,
* je v súlade so Štátnym vzdelávacím programom pre odborné vzdelávanie a prípravu pre danú skupinu študijných a učebných odborov,
* zákon č. 596/2003 Z. z. o štátnej správe v školstve a školskej samospráve v platnom znení,
* je previazaný na plnenie cieľov Stratégie RIS3.

**Zodpovedný za predloženie projektového zámeru:** Odbor stratégie, územného rozvoja a riadenia projektov

**Projektový list**

### Projekt „COVP“ – „Rekonštrukcia a investičná podpora COVP Hlinícka 1,“

Operačný program: Integrovaný regionálny operačný program (IROP) **2014 - 2020**

**Prioritná os 2:** „Ľahší prístup k efektívnejším a kvalitnejším verejným službám“

**ŠC 2.2.3:** „Zvýšenie počtu žiakov stredných odborných škôl na praktickom vyučovaní“

#### Hlavný cieľ projektu:

* nové vybavenie priestorov pre odborné vzdelávanie, prípravu a ďalšie vzdelávanie rešpektujúce nové technologické postupy v odvetví,
* zmena na energeticky efektívne Centrá odborného vzdelávania a prípravy prispievajúc k zlepšeniu životného prostredia,
* zvýšenie počtu žiakov s lepšími kľúčovými kompetencií žiakov Centier odborného vzdelávania a prípravy

#### Prínos projektu pre BSK:

vznik a postupné posilnenie systému odborného vzdelávania a prípravy a zvýšenie jeho atraktívnosti v kontexte celoživotného vzdelávania vytvorením regionálne/ miestne špecifický zameranej ponuky vzdelávania pre študentov stredných odborných škôl v zriadení Bratislavského samosprávneho kraja. Zlepšenie podmienok pre uplatnenie absolventov odborného vzdelávania a prípravy pre potreby trhu práce. Zlepšenie materiálno-technického vybavenia stredných odborných škôl, stredísk praktického vyučovania, školských hospodárstiev, stredísk odbornej praxe a vytvorenie technických podmienok pre inkluzíve vzdelávanie. Vytvorenie podmienok na zvýšenie počtu žiakov zúčastňujúcich sa praktického vyučovania priamo u zamestnávateľa a spoločných modelov ďalšieho vzdelávania. Vytvorenie podmienok pre poskytovanie celoživotného vzdelávania prostredníctvom prepojenia siete centier odborného vzdelávania a prípravy so zamestnávateľmi a terciárnym sektorom.

**Najdôležitejšie aktivity BSK v projekte:**

* obstaranie a modernizácia materiálno-technického vybavenia odborných pracovísk pre praktické vyučovanie, odborný výcvik, odbornú prax, celoživotné vzdelávanie, jazykových učební, odborných dielní, odborných učební, knižníc, prednáškových a vyučovacích miestností na stredných odborných školách, centrách odborného vzdelávania a prípravy, a s tým súvisiace stavebné úpravy,
* obstaranie a modernizácia materiálno-technického vybavenia internátov a s tým súvisiace stavebné úpravy vrátane prvkov inkluzívneho vzdelávania,
* prístavba, nadstavba, stavebné úpravy a rekonštrukcia vonkajších a vnútorných priestorov a areálov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania a školského hospodárstva, súvisiacich okrem iného aj so zabezpečením prvkov inkluzívneho vzdelávania a vybavenosťou pre širšiu komunitu centier odborného vzdelávania a prípravy,
* zvýšenie energetickej hospodárnosti budov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania, školských hospodárstiev vrátane internátov.

**Realizácia projektu:** 24 mesiacov od schválenia, predpokladaný začiatok 07/2017

**Udržateľnosť:**

* prostredníctvom zvyšovania počtu žiakov na stredných a odborných školách vďaka zlepšeniu podmienok pre odborné vzdelávanie a výcvik,
* súčasťou rozpočtu školstva financovaného na základe normatívu v zmysle platnej legislatívy,
* zmluvy so zamestnávateľmi.

**Zodpovedný za prípravu projektu:**

* Odbor stratégie, územného rozvoja a riadenia projektov

Rozpočet projektu: 2 200 000,00 **EUR**

**z toho:**

EURÓPSKY FOND REGIONÁLNEHO ROZVOJA (EFRR): 1 000 000,00 **EUR**

**Štátny rozpočet SR: 900 000,00 EUR**

Spolufinancovanie z rozpočtu BSK: **300 000,00 EUR, z toho povinné spolufinancovanie 5% v hodnote 100 000,00 EUR a iné vlastné zdroje v hodnote 200 000,00 EUR**

Zdroj podpory:Integrovaný regionálny operačný program (IROP) 2014 - 2020

1. od 1.9. 2012 zmena názvu školy na Stredná odborná škola informačných technológií [↑](#footnote-ref-1)